Beninsko Carstvo
<s>Osnovan u 11. vijeku, Benin je bio moćno zapadnoafričko carstvo koje se razvijalo u šumama zapadno od rijeke Niger.</s><s>Bogatstvo Benina temeljilo se na trgovini: transsaharskoj trgovini sa afričkim kraljevinama u savani koja je povezivala Beninsko carstvo sa Sredozemljem i Srednjim istokom te priobalnoj trgovini s Evropljanima.</s><s>Beninski obe, ili kraljevi, kontrolirali su tu trgovačku mrežu.</s><s>Nevjerojatno moćni, živjeli su u kraljevskim palačama u glavnom gradu Benina.</s><s>Godine 1897.</s><s>Benin su zauzeli Britanci što je značilo i nestanak carstva.</s>

<s>Granice carstva</s>

<s>Beninsko Carstvo bilo je u današnjoj Nigeriji gdje se danas nalazi grad Benin.</s><s>I grad i republika zapadno od Nigerije dobili su ime po tom starom carstvu.</s><s>Središte Beninskog Carstva bilo je u veličanstvenom glavnom gradu Beninu.</s><s>Kroz grad prolazi široka cesta, a grad je okružen golemim zemljanim zidinama.</s><s>Zidine imaju obrambenu ulogu i trebalo je puno vremena da se sagrade.</s><s>Njihova veličina označava simbol moći beninskih kraljeva.</s><s>U gradu se nalazi kraljevska palača i područja gdje su živjeli zanatlije.</s>

<s>Cehovi zanatlija</s>

<s>U Beninu su postojali cehovi zanatlija, kao što su kožarski radnici, kovači, bubnjari, tkalci, stolari, rezbari slonovače i ljevači mjedi.</s><s>Ljevači mjedi osnovali su jedan od najvažnijh cehova.</s><s>Izrađivali su čuvene >> brončane << glave i metalne pločice za kraljevske palače.</s><s>Beninske >> brončane << glave zapravo su izrađene od mjedi.</s><s>Njima se slavila uspomena na obe i članove njihovih obitelji, dvorske svečanosti čak i na europske trgovce.</s><s>Glave su bile ukrašene izrezbarenom slonovačom, a držale su se u svetištima kraljevskih palača.</s>

<s>Mjedene pločice</s>

<s>Izrezbarene pločice ukrašavale su drvene stupove koji su podupirali krov kraljevske palače.</s><s>Ocrtavale su život na dvoru i važne događaje, kao što je kraljevo uručivanje darova dvoranima.</s><s>Bogato ukrašene slonovske kljove bile su među najluksuznijom beninskom robom.</s><s>Svu trgovinu slonovačom kontrolirali su obe.</s><s>Ako su lovci na slonove ubili slona, jednu kljovu morali su dati obi, a tek su onda mogli prodati onu drugu.</s>

<s>Trgovina</s>

<s>Vjekovima je Benin trgovao sa afričkim kraljevstvima na sjeveru, među kojima je bilo i Songajsko Carstvo.</s><s>Dolazak Europljana početkom 15. vijeka narušio je ove tradicionalne odnose i uspostavljena su nova trgovačka pravila.</s><s>U Beninu su trgovci za velike kupnje koristili predmete u obliku narukvica, a nazivali su ih manille, dok su za kupnju manjih stvari koristili sičušne, bijele kauri-školjke.</s><s>Ploveći morem portugalski trgovci u Beninu su kupovali robove, papar, tkaninu, zlato i slonovaču a plaćali su manillama, kauri-školjkama i topovima.</s>

<s>Oba Ewuare Veliki</s>

<s>Ratnički kralj Ewuare (v.1440.-1480.) ponovo je sagradio grad Benin i pod njegovom vlašću okolni teritorij poprimio je najveće razmjere.</s><s>Ewuare je uspostavio i tradiciju prava sukcesivnog nasljedstva.</s><s>Godine 1897. u znak odmazde za napad na jednu britansku zabavu, Britanci su zapalili i opljačkali grad Benin, protjerali obu i nametnuli Beninu kolonijalnu vlast.</s>

<s>Vremenska tablica</s>

<s>Izvori</s>

<s>Vanjske veze 
Ostali projekti</s>

<s>Historija Nigerije
Srednjovjekovne države
Novovjekovne države
Bivše države u Africi</s>

